Olympijské zlatoOlympijské zlato

**Hanna Öbergová** (švéd. *Hanna Öberg*; \* 2. november 1995, Kiruna, Švédsko) je švédska biatlonistka, ktorá reprezentovala Švédsko na Zimných olympijských hrách v roku 2018 v juhokórejskom Pchjongčchangu a pravidelne sa pod švédskou vlajkou zúčastňuje pretekov Svetového pohára v biatlone.

V roku 2017 vyhrala cenu IBU Nováčik roka za svoju debutovú sezónu vo Svetovom pohári. Na hrách XXIII. zimnej olympiády v roku 2018 prekvapivo vyhrala vytrvalostné preteky potom, čo trafila všetky terče. Bolo to ako jej prvé víťazstvo v kariére, tak aj prvá účasť na pódiu v kariére. Jej predchádzajúce maximum bolo 5. miesto z pretekov Svetového pohára. Taktiež sa účastnila štafety, skončila siedma v šprinte a zhodne piata v pretekoch s hromadným štartom a v stíhacích pretekoch.

Öbergová zopakovala svoje olympijské úspechy na majstrovstvách sveta v biatlone 2019, ktoré sa konali na jej domovskom snehu v Östersunde, kde opäť vyhrala vytrvalostné preteky, rovnako s čistou streľbou. V šprinte skončila štvrtá a v stíhacích pretekoch ostala na piatom mieste. Stala sa prvou biatlonistkou v histórii, ktorá sa stala majsterkou sveta vo vytrvalostných pretekoch rok potom, čo na olympiáde získala zlato.

Začiatkom decembra 2018 bola ocenená Zlatou medailou Svenska Dagbladet, ktorú každoročne udeľuje štokholmský denník *Svenska Dagbladet* a v januári 2019 cenou Radiosportens Jerringpris, ktorú udeľuje športová sekcia rádia Sveriges na základe poslucháčskej ankety o najlepšieho športovca roka. V júni 2019 bolo oznámené, bude ocenená cenou *Victoriapriset,* ktorá je udeľovaná Viktóriou, korunnou švédskou princeznou, vojvodkyňou z Västergötland v deň jej narodenín, 14. júla.

Výsledky
--------

Hanna Öbergová v roku 2017 vo švédskom Östersunde
### Olympijské hry

*2 medaily (1 zlato, 1 striebro)*

| Miesto | Vytrvalostné
preteky | Šprint | Stíhacie preteky | Hromadný
štart | Štafeta | Zmiešaná
štafeta |
| --- | --- | --- | --- | --- | --- | --- |
| Kórejská republika 2018 Pchjongčchang | **1.** | 7. | 5. | 5. | **2.** | 11. |
| Čína 2022 Peking |  |  |  |  |  |  |

### Majstrovstvá sveta

*3 medaily (1 zlato, 1 striebro, 1 bronz)*

| Miesto | Vytrvalostné
preteky | Šprint | Stíhacie preteky | Hromadný
štart | Štafeta | Zmiešaná
štafeta | Zmiešané preteky dvojíc |
| --- | --- | --- | --- | --- | --- | --- | --- |
| Rakúsko 2017 Hochfilzen | 55. | 40. | 49. | — | 6. | 6. | N/A |
| Švédsko 2019 Östersund | **1.** | 4. | 5. | 4. | **2.** | 5. | **3.** |

*\*Zmiešané preteky dvojíc boli pridané v roku 2019.*
### Svetový pohár

| Sezóna | Celkové poradie | Vytrvalostné preteky | Šprint | Stíhacie preteky | Hromadný štart |
| --- | --- | --- | --- | --- | --- |
| Body | Pozícia | Body | Pozícia | Body | Pozícia | Body | Pozícia | Body | Pozícia |
| 2016/17 | **131** | **46.** | 38 | 25. | 37 | 55. | 51 | 44. | – | – |
| 2017/18 | **167** | **38.** | 16 | 42. | 74 | 38. | 37 | 49. | 40 | 31. |
| 2018/19 | **741** | **5.** | 94 | 4. | 214 | 8. | 213 | 7. | 220 | 1. |
| 2019/20 | **741** | **4.** | 128 | **1.** | 245 | 5. | 168 | 4. | 200 | 3. |

### Individuálne víťazstvá

| **No.** | **Sezóna** | **Dátum** | **Miesto** | **Disciplína** | **Úroveň** |
| --- | --- | --- | --- | --- | --- |
| 1 | **2017/18** | 15. február 2018 | Kórejská republika Pchjongčchang, Južná Kórea | 15 km Vytrvalostné preteky | Zimné olympijské hry |
| 2 | **2018/19** | 12. marec 2019 | Švédsko Östersund, Švédsko | 15 km Vytrvalostné preteky | Majstrovstvá sveta v biatlone |
| 3 | **2018/19** | 24. marec 2019 | Nórsko Holmenkollen, Nórsko | 12.5 km Hromadný štart | Svetový pohár v biatlone |

*\*Výsledky sú brané z medzinárodnej biatlonovej únie a oficiálnej stránky olympijských hier*
*Aktualizované dňa 8. júna 2019*

Osobný život
------------

Mladšia sestra Hanny sa volá Elvira Öbergová a je rovanko ako jej sestra biatlonistkou. Elvira vyhrala 3 zlaté medaily na Majstrovstvách sveta v biatlone juniorov 2018.

Iné projekty
------------

Commons
* Spolupracuj na Commons Commons ponúka multimediálne súbory na tému **Hanna Öbergová**

Zdroj
-----

*Tento článok je čiastočný alebo úplný preklad článku Hanna Öberg na anglickej Wikipédii.*